Gilda Cordero-Fernando

Gilda Cordero-Fernando (Hunyo 4, 1930 – Agosto 27, 2020) ay isang Pilipinong manunulat, tagapaglathala, biswal na artista, taga-disenyo ng moda, tagapagbuo sa sining ng teatro, at aktibistang panlipunan. 

Si Gilda ay kilala sa pagsulat at paglalathala ng maraming akda na nagsasaliksik sa kulturang Pilipino; ukol sa kanyang impluwensya bilang tagapayo at tagataguyod ng maraming manggagawang pangkultura sa Pilipinas; at sa kanyang "makulay na katangian sa eksenang pampanitikan ng Pilipinas."The pleasures of Gilda Cordero-Fernando’s fiction

 Talambuhay 
Siya ay ipinanganak sa Maynila, na may B.A. mula sa St. Theresa's Collegesa Maynila, at nagtamo ng M.A. mula sa Pamantasang Ateneo de Manila. Ang kanyang maagang karerang pampanitikan, ay nagsimula noong 1952 at umabot hanggang 1970, na nakatutok sa mga maikling katha. Ang kanyang mga maikling kwento ay regular na kinukuha sa mga klase sa Ingles sa kolehiyo sa Pilipinas, at isinasama sa mga aklat pampanitikan ng Pilipinong manunulat sa Ingles. Ang ilan sa mga ito ay ang dalawang koleksyon ng mga maikling kwento: The Butcher, The Baker and The Candlestick Maker (1962) at A Wilderness of Sweets (1973). Sa panahong ito, nakakuha din siya ng pagpuri para sa kanyang kolum na "Tempest in a Teapot" sa pahayagang Manila Chronicle, bago isara ito noong Batas Militar.

 Pamanang Pilipino at paglipat sa non-fiction 
Matapos ang deklarasyon ng Batas Militar ni Ferdinand Marcos na humantong sa pagsasara ng mga pahayagan, inilipat ni Cordero-Fernando ang kanyang pagtuon sa gawaing non-fiction. Ang kanyang obra sa Filipino Heritage, isang 10-volume na pag-aaral sa kasaysayan at kultura ng Pilipinas na inilathala ng Lahing Pilipino noong 1978, ay pananda ng kanyang pagbabago mula sa kanyang maagang pagtutok sa fiction, at patungo sa mga nonfiction na gawa na tuklasin ang iba't ibang aspeto ng kulturang Pilipino.

 Pagsasakabilang Buhay  
Pumawi si Cordero-Fernando dahil sa matagal na karamdaman noong Agosto 27, 2020, sa edad na 90 sa panahon ng Pandemya ng COVID-19 sa Pilipinas. Ilang ulit pagkalipas na iminungkahi si Cordero-Fernando sa Orden ng mga Pambansang Alagad ng Sining ng Pilipinas, ngunit ang kanyang mga nominasyon ay ulit na naisinantabi diumano'y sa dahilang "pangkakalakal" na naibibingtang sa loob ng parangal.

 Mga tanyag na aklat (Ingles) 
 1962 - The Butcher, The Baker and The Candlestick Maker
 1973 - A Wilderness of Sweets
 1977 - Streets of Manila (bilang mananaliksik)
 1978 - Filipino Heritage (bilang kasamang editor)
 1978 - Turn of the Century
 1980 - Philippine Ancestral Houses (bilang tagapaglathala)
 1981 - Being Filipino (bilang patnugot)
 1987 - The History of the Burgis (bilang tagapaglathala)
 1989 - Folk Architecture (bilang patnugot)
 1991 - The Soul Book
 1992 - Philippine Food and Life
 2000 - Luna: An Aswang Romance
 2005 - The Last Full Moon
 2012 - The Magic Circle

Mga sanggunian

*